open-index/open-wikipedia-markdown huggingface dataset:
Μαριλίζα Ξενογιαννακοπούλου

Η **Μαριλίζα (Μαρία-Ελίζα) Ξενογιαννακοπούλου** (20 Φεβρουαρίου 1963) είναι Ελληνίδα δικηγόρος και πολιτικός. 

Έχει διατελέσει υπουργός των κυβερνήσεων Γιώργου Παπανδρέου και Αλέξη Τσίπρα. 

## Βιογραφικά στοιχεία
Γεννήθηκε στην Αθήνα το 1963. Κατάγεται από την Κεφαλλονιά και τη Μεσσηνία. Είναι δικηγόρος. 

Σπούδασε στο Τμήμα Νομικής του Πανεπιστημίου Αθηνών, με μεταπτυχιακές σπουδές στο Δημόσιο Δίκαιο στο Πανεπιστήμιο της Σορβόννης (Paris I).

## Πολιτική δραστηριότητα
Το 2004 εξελέγη ευρωβουλευτής και ανέλαβε επικεφαλής της Κοινοβουλευτικής Ομάδας του ΠΑΣΟΚ στο Ευρωπαϊκό Κοινοβούλιο. Διετέλεσε Γραμματέας του Εθνικού Συμβουλίου του ΠΑΣΟΚ κατά τα έτη 2005-2006. 

Το 2007 εξελέγη για πρώτη φορά βουλευτής του ΠΑΣΟΚ στο Ελληνικό Κοινοβούλιο, στη Β΄ Αθηνών και επανεξελέγη στις εκλογές του 2009. Τον Οκτώβριο του 2009 ορίστηκε Υπουργός Υγείας και Κοινωνικής Αλληλεγγύης στην κυβέρνηση του Γιώργου Παπανδρέου, και στον ανασχηματισμό του Σεπτεμβρίου του 2010 ορίστηκε Αναπληρώτρια Υπουργός Εξωτερικών υπεύθυνη για τις Ευρωπαϊκές Υποθέσεις. 

[μικρογραφία|left|Η Ξενογιαννακοπούλου με τον [Δημήτρης Δρούτσας|Δημήτρη Δρούτσα σε Συμβούλιο Εξωτερικής Πολιτικής το 2010]]
Στην κυβέρνηση του Λουκά Παπαδήμου του 2011, διατήρησε τη θέση της Αναπληρώτριας Υπουργού Εξωτερικών υπεύθυνης για τις Ευρωπαϊκές Υποθέσεις, ωστόσο με επιστολή της στις 10 Φεβρουαρίου 2012 παραιτήθηκε λόγω διαφωνίας της με τις ρυθμίσεις του δευτέρου Μνημονίου, το οποίο καταψήφισε στη Βουλή των Ελλήνων (12/2/2012) και διεγράφη από την Κοινοβουλευτική Ομάδα του ΠΑΣΟΚ. Λίγο πριν από την ψήφιση των νέων μέτρων από τη Βουλή το Νοέμβριο του 2012, με επιστολή της στον Πρόεδρο του ΠΑΣΟΚ, ανακοίνωσε την αποχώρησή της από το ΠΑΣΟΚ, εκφράζοντας τη διαφωνία της.

Το 2014, με ανάρτησή της σε μέσα κοινωνικής δικτύωσης (Facebook) η Μαριλίζα Ξενογιαννακοπούλου «καλούσε» για ένταξη στο ΣΥΡΙΖΑ χαρακτηρίζοντας «θετική» την τοποθέτηση του Αλέξη Τσίπρα για τη συγκρότηση μιας ευρείας προοδευτικής πολιτικής συμμαχίας.

Στις 29 Αυγούστου 2018 ανέλαβε Υπουργός Διοικητικής Ανασυγκρότησης, στα πλαίσια ανασχηματισμού της κυβέρνησης του Αλέξη Τσίπρα, θέση που κατείχε έως τη λήξη της θητείας της κυβέρνησης.

Στις εκλογές της 7ης Ιουλίου 2019 εξελέγη βουλευτής με τον ΣΥΡΙΖΑ στην περιφέρεια Β1' Βόρειου Τομέα Αθηνών καταλαμβάνοντας την τρίτη θέση, ενώ ορίστηκε από τον πρόεδρο του ΣΥΡΙΖΑ Αλέξη Τσίπρα κοινοβουλευτική εκπρόσωπος του ΣΥΡΙΖΑ.

## Παραπομπές


## Εξωτερικοί σύνδεσμοι
* Βουλή των Ελλήνων, Θητεία
* Μαριλίζα Ξενογιαννακοπούλου

Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Ευρωβουλευτές της Ελλάδας εκλεγμένοι την περίοδο 2004-2009
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Β΄ Αθηνών
Κατηγορία:Έλληνες υπουργοί Υγείας και Κοινωνικής Αλληλεγγύης
Κατηγορία:Έλληνες αναπληρωτές υπουργοί Εξωτερικών
Κατηγορία:Έλληνες βουλευτές διαγραφέντες
Κατηγορία:Έλληνες υπουργοί Διοικητικής Ανασυγκρότησης
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Β1΄ Βόρειου Τομέα Αθηνών
Ψάων

Ο **Ψάων** ήταν αρχαίος Έλληνας ιστορικός από τις Πλαταιές που άκμασε κατά τους χρόνους των διαδόχων του Μεγάλου Αλεξάνδρου.

Όπως σημειώνει ο Διόδωρος ο Σικελιώτης, ο Ψάων έγραψε ιστορία των μακεδονικών χρόνων συνεχίζοντας το έργο του προγενέστερού του ιστορικού  Διύλλου του Αθηναίου. Το σύγγραμμα του Ψάωνος περιλάμβανε 30 βιβλία, από τα οποία δεν διασώθηκε κανένα απόσπασμα..

## Πηγές
*"Μεγάλη Ελληνική Εγκυκλοπαίδεια Δρανδάκη" τομ.ΚΔ΄, σελ.818

## Αναφορές


Κατηγορία:Αρχαίοι Έλληνες ιστορικοί
Απαγκίστρωση

Η λέξη **απαγκίστρωση** σημαίνει απελευθέρωση, απεμπλοκή, κοινώς "ξαγκίστρωμα". Χρησιμοποιείται εκτενώς στην στρατιωτική ορολογία.

## Περιγραφή
Στη στρατιωτική τακτική, ο όρος απαγκίστρωση σημαίνει απαλλαγή μιας στρατιωτικής μονάδας από μια εμπλοκή. Έτσι η απαγκίστρωση είναι το αντίθετο της αγκίστρωσης. Και οι δύο αυτοί όροι θα πρέπει να εκλαμβάνονται ως έννοιες τακτικής αντίπαλων τμημάτων (μονάδων) που βρίσκονται εγγύτατα μεταξύ τους.

Από τη στιγμή που μια στρατιωτική μονάδα βρίσκεται αγκιστρωμένη σ΄ ένα τόπο για διάφορους λόγους πλην όμως καθίσταται αναγκαία στη συνέχεια, κατά την εξέλιξη των επιχειρήσεων η απαγκίστρωσή της, (συνηθέστερα προ του κινδύνου περικύκλωσης), αυτή μπορεί να γίνει είτε με το φως της ημέρας, είτε κατά της διάρκειας της νύκτας. Ειδικότερα όμως κατά τη διάρκεια της ημέρας απαραίτητη προϋπόθεση είναι η προσέγγιση φίλιας δύναμης η οποία θα πρέπει να εκτελέσει "πλευρική αντεπίθεση" κατά της αντιπάλου δύναμης.

Καθίσταται σαφές πως όταν αγκιστρωμένη στρατιωτική δύναμη ήδη βάλλεται υπό του εχθρού αυτό την εξαναγκάζει σε καθήλωση, όπου οποιαδήποτε αντεπίθεσή της (δηλαδή μετωπική προώθηση) κάτω απ΄ αυτή τη συνθήκη κρίνεται λίαν επικίνδυνη έως παράλογη. Συνεπώς άνευ συνδρομής φίλιας δύναμης  και χωρίς αντεπίθεση η απαγκίστρωση είναι δυνατή μόνο κατά τη διάρκεια της νύκτας.

Κατά την Ελληνική Επανάσταση του 1821 σπουδαίες απαγκιστρώσεις επιχειρούσαν οι Έλληνες στη διάρκεια της νύκτας από υψώματα πλησίον στενών περασμάτων προκειμένου έτσι περισσότερο να οδηγήσουν παρά να διευκολύνουν τη διέλευση των εχθρικών στρατευμάτων δια μέσου αυτών, ενώ το επόμενο πρωί ήταν ήδη αγκιστρωμένοι σε υψώματα περί της εξόδου των στενών (κλεισούρες). Στις περιπτώσεις εκείνες  η απαγκίστρωση αποτελούσε πράγματι πολεμικό τέχνασμα.

Η απαγκίστρωση δεν σημαίνει ούτε υποχώρηση, ούτε φυγή, αλλά ένα επιβεβλημένο μέτρο στρατιωτικής τακτικής οσάκις παρίσταται ανάγκη τάχυστης εφαρμογής της.

## Πηγές
*"Μεγάλη Ελληνική Εγκυκλοπαίδεια Δρανδάκη" τομ.Ε΄, σελ.66

Κατηγορία:Στρατιωτική τακτική
Κατηγορία:Ορολογία
Λούσιο Φιλομένο

Ο **Λούσιο Φιλομένο** είναι Αργεντινός ποδοσφαιριστής που αγωνίζεται ως επιθετικός στον ΠΑΟΚ. Γεννήθηκε στις 8 Μαΐου 1980 στο Μπουένος Άιρες.

## Καριέρα

Ο Φιλομένο ξεκίνησε την επαγγελματική του καριέρα του από την Νουέβα Σικάγο. Γρήγορα το ταλέντο του ξεχώρισε και έφτασε μέχρι την Εθνική ομάδα της Αργεντινής κάτω των 16 ετών. Το 1998 σε ηλικία 18 ετών μετακόμισε στην Ιταλία για λογαριασμό της Ουντινέζε πρώτα, και μετά της Ίντερ. Στην Ιταλία δεν κατάφερε να καθιερωθεί και επέστρεψε στην πατρίδα του και την Σαν Λορένσο. Μετά από δύο σεζόν που αγωνιζόταν περισσότερο ως αλλαγή, μετακόμισε στο Μεξικό για λογαριασμό της νεόσυστατης Τσιάπας στην οποία πέτυχε και το πρώτο γκολ στην ιστορία της ομάδας. Το 2005 αγωνίστηκε για λίγους μήνες στην Μπουσάν της Νότιας Κορέας και στην συνέχεια μετακόμισε στην αμερικανική Ντι Σι Γιουνάιτεντ. Τον Ιούνιο του 2006 επέστρεψε στην Αργεντινή και στον σύλλογο που τον ανέδειξε, την Νουέβα Σικάγο. Το 2007 ήρθε στην Ελλάδα και στον Αστέρα Τρίπολης όπου μετά από δύο καλές σεζόν και την λήξη του συμβολαίου του υπέγραψε συμβόλαιο διετούς συνεργασίας με τον ΠΑΟΚ Θεσσαλονίκης.Μετά το τέλος του συμβολαίου του επέστρεψε στην πατρίδα του για να αγωνιστεί με την νεοφώτιστη στην μεγάλη κατηγορία της Αργεντινής Αθλέτικο ντε Ραφαέλα.

## Πηγές-Συνδέσεις
* Το προφίλ του Λούσιο Φιλομένο στην επίσημη ιστοσελίδα του ΠΑΟΚ
* Τα στατιστικά του Λούσιο Φιλομένο

Κατηγορία:Επιθετικοί ποδοσφαιριστές
Κατηγορία:Αργεντινοί ποδοσφαιριστές
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Ίντερ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ατλέτικο ντε Ραφαέλα
Κατηγορία:Ποδοσφαιριστές Σαν Λορένσο Αλμάγρο
Κατηγορία:Ποδοσφαιριστές Νουέβα Σικάγο
Κατηγορία:Ποδοσφαιριστές Τσιάπας ΦΚ
Κατηγορία:Ποδοσφαιριστές Μπουσάν ΙΠαρκ
Κατηγορία:Ποδοσφαιριστές Ντι Σι Γιουνάιτεντ
Κατηγορία:Ποδοσφαιριστές Ουντινέζε Κάλτσιο
Κατηγορία:Ξένοι ποδοσφαιριστές στην Ελλάδα
Εξελικτική ψυχολογία

Η **εξελικτική ψυχολογία** είναι μια θεωρητική προσέγγιση στην ψυχολογία που εξετάζει τη γνώση και τη συμπεριφορά από μια σύγχρονη εξελικτική προοπτική. Επιδιώκει να εντοπίσει τις ανθρώπινες ψυχολογικές προσαρμογές σε σχέση με τα προγονικά προβλήματα που εξελίχθηκαν για να λύσουν. Σε αυτό το πλαίσιο, τα ψυχολογικά χαρακτηριστικά και μηχανισμοί είναι είτε λειτουργικά προϊόντα φυσικής και σεξουαλικής επιλογής είτε μη προσαρμοστικά υποπροϊόντα άλλων προσαρμοστικών χαρακτηριστικών.

Η προσαρμοστική σκέψη για φυσιολογικούς μηχανισμούς, όπως η καρδιά, οι πνεύμονες και το συκώτι, είναι κοινή στην εξελικτική βιολογία. Οι εξελικτικοί ψυχολόγοι εφαρμόζουν την ίδια σκέψη στην ψυχολογία, υποστηρίζοντας ότι όπως η καρδιά εξελίχθηκε για να αντλεί αίμα, το συκώτι εξελίχθηκε για να αποτοξινώνει τα δηλητήρια, και τα νεφρά για να φιλτράρουν τα θολά υγρά, υπάρχει αρθρωτότητα του μυαλού στο ότι διαφορετικοί ψυχολογικοί μηχανισμοί εξελίχθηκαν για να λύσουν διαφορετικά προβλήματα προσαρμογής. Αυτοί οι εξελικτικοί ψυχολόγοι υποστηρίζουν ότι μεγάλο μέρος της ανθρώπινης συμπεριφοράς είναι το αποτέλεσμα ψυχολογικών προσαρμογών που εξελίχθηκαν για να λύσουν επανεμφανιζόμενα προβλήματα στα ανθρώπινα προγονικά περιβάλλοντα.

Μερικοί εξελικτικοί ψυχολόγοι υποστηρίζουν ότι η εξελικτική θεωρία μπορεί να προσφέρει ένα θεμελιώδες, μεταθεωρητικό πλαίσιο που ενσωματώνει ολόκληρο το πεδίο της ψυχολογίας με τον ίδιο τρόπο που η εξελικτική βιολογία έχει κάνει για τη βιολογία.

Οι εξελικτικοί ψυχολόγοι υποστηρίζουν ότι συμπεριφορές ή χαρακτηριστικά που εμφανίζονται παγκοσμίως σε όλους τους πολιτισμούς είναι καλοί υποψήφιοι για εξελικτικές προσαρμογές, συμπεριλαμβανομένων των ικανοτήτων να αναγνωρίζουμε τα συναισθήματα των άλλων, να διακρίνουμε συγγενείς από μη συγγενείς, να αναγνωρίζουμε και να προτιμούμε υγιέστερους συντρόφους, και να συνεργαζόμαστε με άλλους. Έχουν γίνει ευρήματα σχετικά με την ανθρώπινη κοινωνική συμπεριφορά που σχετίζεται με τη βρεφοκτονία, την ευφυΐα, τα μοτίβα του γάμου, την σεξουαλική ασυδοσία, την αντίληψη της ομορφιάς, και άλλα. Οι θεωρίες και τα ευρήματα της εξελικτικής ψυχολογίας έχουν εφαρμογές σε πολλούς τομείς, συμπεριλαμβανομένων των οικονομικών, του περιβάλλοντος, της υγείας, του νόμου, της διαχείρισης, της ψυχιατρικής, της πολιτικής και της λογοτεχνίας.

Η κριτική της εξελικτικής ψυχολογίας περιλαμβάνει ζητήματα δοκιμασιμότητας, γνωστικές και εξελικτικές εικασίες (όπως η αρθρωτή λειτουργία του εγκεφάλου και η μεγάλη αβεβαιότητα για το προγονικό περιβάλλον), τη σημασία των μη γενετικών και μη προσαρμοστικών εξηγήσεων, καθώς και πολιτικά και ηθικά ζητήματα λόγω ερμηνειών των αποτελεσμάτων της έρευνας. Οι εξελικτικοί ψυχολόγοι συχνά ασχολούνται και απαντούν σε τέτοιες κριτικές.

## Παραπομπές

Κατηγορία:Κλάδοι της ψυχολογίας
Πανδοχείον Βακτριανής

Η αρχαία πόλη **Πανδοχείον** (σημερινό *Kampyr Tepe*) ιδρύθηκε στις όχθες του ποταμού Ώξου στα χρόνια του Μεγάλου Αλεξάνδρου, στην επαρχία της Βακτριανής. Ήταν κτισμένη σε μια προεξοχή, σε έδαφος αργιλώδες. 

Όπως και επί εποχής του Μ. Αλεξάνδρου έτσι και σήμερα, η πόλη που βρίσκεται πάνω στο αρχαίο Πανδοχείο χρησιμεύει ως προκεχωρημένη στρατιωτική βάση στα σύνορα Αφγανιστάν - Ουζμπεκιστάν. Σήμερα η πόλη περιπολείται από τον Ουζμπεκικό στρατό και για να την επισκεφθεί κανείς, πρέπει να πάρει άδεια από την Τασκένδη. 

Οι ανασκαφές ξεκίνησαν τον χειμώνα του 1979, όταν ένα βράδυ η κυβέρνηση της σοβιετικής Μόσχας έστειλε μια ομάδα αρχαιολόγων να φέρουν στο φως όσο το δυνατόν περισσότερα αντικείμενα μπορούσαν από τις ανασκαφές. Έτσι ήλθε στην επιφάνεια ένα βυθισμένο παλάτι, ένας γιγάντιος Βούδδας σε στάση ύπνου, μια μαρμάρινη ζωοφόρος που παρίστανε μουσικούς, ξίφη από λείψανα στρατιωτών και πολλά άλλα. Η ελληνιστική αυτή πόλη βρισκόταν πάνω σε εμπορική οδό που ένωνε την εγγύς Ανατολή με την Κίνα. Ήταν πρωτεύουσα της αυτοκρατορίας των Κουσάν.

## Πηγές
* Uzbekistan's best kept secret. BBC news . Ανακτήθηκε 14/10/2009.
* Rtveladze, E. *[http://kitab.uz/cms/files/Dossiers%20d%27Archeologie_No247_Kampyr%20Tepe.PDF Kampyr Tepe-Pandokheion - Les Grecs ont traversé l'Oxus]*, από το περιοδικό *Dossiers d'Archeologie*, τ. 247, σ.56-57 (1999) . Ανακτήθηκε 14/10/2009.
* http://www.onsnumis.org/publications/Yuezhi-Kushan_Hans-Loeschner_2008-04-15.pdf

Κατηγορία:Αρχαίες πόλεις της Περσίας
Κατηγορία:Πόλεις που ίδρυσε ο Μέγας Αλέξανδρος
Κατάλογος μοναρχών της Βρετανίας

Η **Βρετανική μοναρχία** είναι ο άμεσος διάδοχος αυτών της Αγγλίας, της Σκωτίας και της Ιρλανδίας.[thumb|220x220px|Το [Βασιλικό Έμβλημα του Ηνωμένου Βασιλείου (όπως εκτίθεται εκτός της Σκωτίας) από την άνοδο της Βασίλισσας Βικτωρίας το 1837, παρουσιάζοντας το έμβλημα της Αγγλίας στο πρώτο και τέταρτο τεταρτημόριο, της Σκωτίας στο δεύτερο, και της Ιρλανδίας στο τρίτο.|αριστερά]]

Έχουν υπάρξει 13 μονάρχες του Μεγάλης Βρετανίας και του Ηνωμένου Βασιλείου. Το Βασίλειο της Μεγάλης Βρετανίας δημιουργήθηκε στις 1&nbsp;Μαΐου 1707 με τη συγχώνευση του Βασιλείου της Αγγλίας και του Βασιλείου της Σκωτίας, που είχε υπάρξει σε προσωπική ένωση υπό τον Οίκο των Στιούαρτ από τις 24 Μαρτίου 1603.

Στις 1 Ιανουαρίου 1801 η Μεγάλη Βρετανία συγχωνεύθηκε με το βασίλειο της Ιρλανδίας για να δημιουργήσουν το Ηνωμένο Βασίλειο της Μεγάλης Βρετανίας και Ιρλανδίας. Αφού το μεγαλύτερο τμήμα της Ιρλανδίας εγκατέλειψε την ένωση στις 6 Δεκεμβρίου 1922, στις 12 Απριλίου 1927
το όνομα του τροποποιήθηκε σε Ηνωμένο Βασίλειο της Μεγάλης Βρετανίας και της Βόρειας Ιρλανδίας.

## Βρετανοί μονάρχες
### [[Οίκος των Στιούαρτ]]
Η Αγγλία και η Σκωτία εισήλθαν σε νομοθετική και κυβερνητική ένωση την 1 Μαΐου 1707 υπό τους Νόμους της Ένωσης 1707.

### [[Οίκος του Αννόβερου]]

Η Ανοβεριανή διαδοχή προέκυψε ως αποτέλεσμα της Πράξης της Διευθέτησης 1701, που πέρασε από το Αγγλικό Κοινοβούλιο. Σε ανταπόδοση για την πρόσβαση στις Αγγλικές φυτείες  στη Νότια Αμερική, η Ανοβεριανή διαδοχή και η Ένωση επικυρώθηκαν από το Σκωτικό Κοινοβούλιο το 1707.*



=== [[Οίκος της Σαξονίας-Κοβούργου-Γόθας]] ===
*Αν και ήταν ο γιος και κληρονόμος της Βικτωρίας, ο Εδουάρδος Ζ΄ κληρονόμησε τα ονόματα του πατέρα του και γι' αυτό προσμετράται ως η εγκαινίαση ενός νέου βασιλικού οίκου.*



=== [[Οίκος του Ουίνδσορ]] ===
*Το όνομα του οίκου Ουίνδσορ υιοθετήθηκε το 1917, κατά τον Πρώτο Παγκόσμιο Πόλεμο. Άλλαξε από Σαξονίας-Κοβούργου-Γόθας εξαιτίας του αντιγερμανικού αισθήματος κατά την διάρκεια του πολέμου.''

## Βασιλική αρίθμηση
Ακολουθώντας τους Νόμους της Ένωσης , η βασιλική αρίθμηση των επόμενων μοναρχών συνεχίσθηκε από αυτήν της Αγγλίας. Οι Γουλιέλμος Δ΄, Εδουάρδος Ζ΄, Εδουάρδος Η΄ και η Ελισάβετ Β΄, όλοι παίρνουν τον επόμενο αριθμό στην Αγγλική σειρά. Ως ένα αποτέλεσμα της Σκωτικής αντίθεσης της χρήσης του τίτλου Ελισάβετ Β΄, προτάθηκε από τον Ουίνστον Τσώρτσιλ όλοι οι μελλοντικοί μονάρχες να παίρνουν τον επόμενο αριθμό είτε από την Αγγλική είτε τη Σκωτική σειρά, από όποιον ήταν μεγαλύτερος. Αυτός ο νέος κανόνας ήταν σταθερός, με την έννοια ότι αν είχε εφαρμοσθεί από την εποχή της Ένωσης, δεν θα θα είχαν αλλάξει οι βασιλικοί αριθμοί κανενός προηγούμενου μετά την ένωση μονάρχη.

## Παραπομπές και σημειώσεις


## Δείτε επίσης
* Βρετανική μοναρχία
* Κατάλογος μοναρχών της Αγγλίας
* Κατάλογος μοναρχών της Σκωτίας 
* Κατάλογος Ιρλανδών μοναρχών
## Εξωτερικοί σύνδεσμοι
* English Monarchs - A complete history of the Kings and Queens of England
* Britannia: Monarchs of Britain
* Archontology
* Kings of England



Βρετανίας
Άροτοι ιεροί

Με την ονομασία **Άροτοι ιεροί** φέρονταν στην αρχαιότητα τρεις θρησκευτικές τελετές που γίνονταν στην αρχαία Αθήνα. 

Η πρώτη γινόταν στην τοποθεσία "Σκίρο" κοντά στην Αθήνα σε ανάμνηση της πρώτης σποράς που έγινε στην Αττική. Η δεύτερη γινόταν στο "Ράριο πεδίο", κοντά στην Ελευσίνα όπου κατά τοπική παράδοση πρωτοκαλλιεργήθηκε εκεί κριθάρι όπου και η άλως του Τριπτόλεμου. Τέλος η τρίτη γινόταν μέσα στην πόλη της Αθήνας σ΄ έναν αγρό τον λεγόμενο Βουζύγιον, στους βορειοανατολικούς πρόποδες της Ακρόπολης όπου φυτευόταν ο προορισμένος για τη λατρεία της Αθηνάς σίτος, πιθανώς και για τον Πολιέα Δία.
 
Η τρίτη παραπάνω εορτή λεγόταν επίσης και «βουζύγιος άροτος» ή «Βουζύγιαι αραί» που γινόταν σε ανάμνηση της πρώτης σποράς σίτου στην Αθήνα από τον ήρωα Βουζύγη, ως ο πρώτος που έζευξε για σπορά βόδια (αρότρους βόες). Πριν όμως ο ήρωας αυτός διδάξει τη σπορά και καταστεί εθνικός ήρωας της Αθήνας ήταν γενάρχης ιερατικού γένους των Βουζύγων που αργότερα αυτοί επέβλεπαν τις εορτές αυτές και διατηρούσαν μεγάλο αριθμό βοών στην Αθήνα και την Ελευσίνα.
 
Σημειώνεται ότι υπήρχε και προσδιοριστικό επίθετο και επίκληση "Βουζυγία" για τη θεά Αθηνά και στις τρεις αυτές τελετές ως εφευρέτης του αρότρου, εξ ου και η ονομασία αυτών των τελετών.

Οι τρεις αγροί που οι Βουζύγοι τελούσαν τους ιερούς αρότους (καλλιέργεια, οργώματα) θα πρέπει να θεωρηθεί ότι δεν βρίσκονταν σε μεγάλη απόσταση μεταξύ τους αφού προλάβαιναν την ίδια μέρα την τέλεσή τους. Πολύ πιθανόν όμως και οι τρεις τελετές να ήταν διαδοχικές πράξεις της ίδιας τελετής, σε τρεις διαδοχικούς τόπους. 
Πιθανότερον όμως όλων είναι αυτές οι τελετές ν΄ αποτελούσαν κάτω από θρησκευτική κάλυψη γεωργική προβολή και πρώιμη αγροτική εκπαίδευση του τριπλού οργώματος, που λέγεται ακόμα και σήμερα «*τρία αλέτρια*» (του αγρού) που γίνονται τον ίδιο χρόνο, σε διαφορετικές εποχές: άνοιξη, θέρος και φθινόπωρο.

## Δείτε επίσης
*Αρρηφόρια
*Θεσμοφόρια
*Σκιροφόρια

## Πηγές
*"Μεγάλη Ελληνική Εγκυκλοπαίδεια Δρανδάκη" τομ.Ε΄ σελ.643.

Κατηγορία:Αρχαίες αθηναϊκές εορτές
Πολυκάστη

Στην ελληνική μυθολογία με το όνομα **Πολυκάστη** είναι γνωστή η μικρότερη στην ηλικία θυγατέρα του Νέστορα και της Αναξιβίας (ή Ευρυδίκης). Αδέλφια της Πολυκάστης ήταν οι Πισιδίκη, Περσέας (όχι ο γνωστός ήρωας), Στράτιχος, Άρητος, Εχέφρων, Πεισίστρατος, Αντίλοχος και Θρασυμήδης. Σύμφωνα με τον Ευστάθιο, η όμορφη Πολυκάστη παντρεύτηκε τον Τηλέμαχο και έκαναν μαζί ένα γιο, τον Περσεπόλη. Η Πολυκάστη αναφέρεται στην *[[Οδύσσεια]]* (ραψωδία γ, στίχοι 464 κ.ε.) να λούζει τον Τηλέμαχο, να τον αλείφει με λάδι και να τον ντύνει με όμορφα ρούχα, χλαμύδα και χιτώνα.

## Παραπομπές


## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελίδα 745.

Κατηγορία:Οδύσσεια
Κατηγορία:Πρόσωπα της ελληνικής μυθολογίας
Κατηγορία:Νηλείδες
Πολυφοίτης

Στην ελληνική μυθολογία με το όνομα **Πολυφοίτης** είναι γνωστός ένας πολεμιστής από τη Φρυγία που έλαβε μέρος στον Τρωικό Πόλεμο ως σύμμαχος των Τρώων. Δεν είναι γνωστοί οι γονείς του, ούτε αν σκοτώθηκε στον πόλεμο. Ο Πολυφοίτης, που καταγόταν από την περιοχή ή πόλη Ασκανία της Φρυγίας, αναφέρεται στην *[[Ιλιάδα]]* του Ομήρου (ραψωδία Ν, στίχος 791). Μερικοί σχολιαστές της *Ιλιάδας* ταυτίζουν τον Πολυφοίτη με τον Περιφήτη, διότι στο Ξ 515 μνημονεύεται κάποιος «Περιφήτης» μαζί με τους ίδιους σχεδόν άνδρες.

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελίδα 750

Πολυφοιτης
Πολυφοιτης
Ποντέας

Στην ελληνική μυθολογία με το όνομα **Ποντέας** (***Ποντεύς***, δηλαδή «ο του πόντου, της ανοικτής θάλασσας») είναι γνωστό ένα μέλος της αριστοκρατίας των Φαιάκων. Αυτός ο νεαρός Φαίακας ευγενής αναφέρεται στην *[[Οδύσσεια]]* (ραψωδία θ, στίχος 113) ως ένας από τους συμμετέχοντες στους αγώνες που έγιναν προς τιμή του Οδυσσέα όταν αυτός φιλοξενήθηκε ως ναυαγός στο νησί των Φαιάκων.

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901

Ποντεας
Ασκληπιάδης ο Σάμιος

Ο **Ασκληπιάδης ο Σάμιος** ήταν αρχαίος Έλληνας επιγραμματοποιός που έζησε τον 3ο αιώνα π.Χ. στην Αλεξάνδρεια. Σώζονται περί τα 50 επιγράμματα του Ασκληπιάδη στην *[[Παλατινή Ανθολογία]]*. Τα περισσότερα από αυτά είναι γοητευτικές εκμυστηρεύσεις, στις οποίες ο ποιητής αποκαλύπτει τις ερωτικές του θλίψεις κ.λπ. Ο Ασκληπιάδης υπήρξε φίλος και *ίσως* και δάσκαλος του Θεοκρίτου. Θεωρείται από τους σπουδαιότερους Αλεξανδρινούς ποιητές.
## Πηγές

* Σίμος Μενάρδος, *Στέφανος*, εκδ. Ι.Ν. Σιδέρης, Αθήνα, 1924, σελ. 97.
* Κ.Τρυπάνης, *Η Αλεξανδρινή ποίηση*, Αθήνα 1943, τ. Α΄, σ. 192.
* Αριστόξενος Σκιαδάς, εγκυκλοπαίδεια Πάπυρος-Λαρούς-Μπριτάννικα, λήμμα Ασκληπιάδης.  
* Ιωάννης Κακαβούλιας: *Ελληνική Γραμματολογία (αρχαία και βυζαντινή)*, εκδ. Νικόδημος, Αθήνα, σελ. 60.
* Peter Jay, The Greek Anthology, ed. Allen Lane, 1973, p. 57.

Κατηγορία:Αρχαίοι Έλληνες επιγραμματοποιοί
Κατηγορία:Παλατινή Ανθολογία
Κατηγορία:Ανθολογία του Πλανούδη
Κατηγορία:Μούσα Παιδική
Κατηγορία:Αρχαίοι Σάμιοι
Βουζύγιον

Στην αρχαία Αθήνα με το όνομα **βουζύγιον** φερόταν ιερός αγρός στους βόρειους πρόποδες της Ακρόπολης, που ήταν ένας από τους τρεις εκείνους αγρούς που γινόταν η τελετή των ιερών Αρότων. Στον αγρό αυτό, που βρισκόταν παρά το ιερό της θεάς Δήμητρας Χλόης και της Γης της Κουροτρόφου, υπήρχε η παράδοση ότι πρωτο-καλλιεργήθηκε η γη με άροτρο και στη συνέχεια έγινε η πρώτη σπορά σίτου από τον μυθικό Βουζύγη, εξ ου και η ονομασία του.

Στο Βουζύγιο πιθανόν να φύονταν και το σιτάρι, που προοριζόταν για τις τελετές υπέρ του «Πολιέως Διός».

## Δείτε επίσης
* Βουζύγης

## Πηγές
* *«Μεγάλη Ελληνική Εγκυκλοπαίδεια Δρανδάκη»* τομ.Ζ΄, σελ. 604

Κατηγορία:Τοπογραφία της αρχαίας Αθήνας
Κατηγορία:Ακρόπολη Αθηνών
Θανάσης Πέππας

Ο **Αθανάσιος (Θανάσης) Πέππας** είναι Έλληνας πρώην καλαθοσφαιριστής. Αγωνιζόταν στη θέση του σέντερ. ME υψος. 1.99 ,Ξεκίνησε την καριέρα του από τον Αττικό και εν συνεχεία μεταγράφηκε στον Πανιώνιο. Η απόκτησή του το 1964 από τον Παναθηναϊκό και η χρησιμοποίησή του σε φιλικό αγώνα στην Αίγυπτο, δημιούργησε μεγάλη ένταση και δικαστικές διαμάχες ανάμεσα στους δυο συλλόγους.
Αγωνιζόμενος στον Παναθηναϊκό ο Πέππας γνώρισε μεγάλες επιτυχίες όπως η κατάκτηση 4 πρωταθλημάτων Ελλάδας (1967, 1969, 1971, 1972) αλλά και η συμμετοχή στην τετράδα του Κυπέλλου Κυπελούχων (1969) και στην τετράδα του Κυπέλλου Πρωταθλητριών (1972).

Στην Εθνική Ελλάδος αγωνίστηκε σε 50 αγώνες έχοντας σημειώσει 336 πόντους (6,7 μ.ο.) ενώ συμμετείχε και σε 1 αγώνα της Εθνικής Εφήβων σημειώνοντς 9 πόντους. Αγωνίστηκε στο Βαλκανικό πρωτάθλημα σε 5 δοργανώσεις (1962, 1963, 1966, 1967, 1969), στο Ευρωμπάσκετ 1969 και στο Προολυμπιακό Τουρνουά το 1964.

## Παραπομπές


## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Ευρωμπάσκετ 1969
Κατηγορία:Σέντερ
Βουζύγης

Ο **Βουζύγης** ήταν μυθικός γενάρχης του αθηναϊκού ιερατικού γένους των Βουζυγών. Το όνομά του το έλαβε ως προσωνύμιο από τη σχετική μυθική παράδοση ότι πρώτος αυτός έζεψε βόδια που έσυραν άροτρο (άροτοι βόες) και όργωσε αγρό παρά την Ακρόπολη, τον λεγόμενο Βουζύγιον, τον οποίο στη συνέχεια έσπειρε σιτάρι.

Κατά την ίδια εκείνη παράδοση το άροτρο ήταν δώρο της θεάς Αθηνάς το οποίο στη συνέχεια έγινε αφιέρωμα στον ναό της. Στον Βουζύγη δόθηκαν από τη θεά και οι πρώτες οδηγίες της καλλιέργειας των δημητριακών στην Αθήνα σε ανάμνηση των οποίων γίνονταν οι τελετές οι λεγόμενες «Βουζύγειαι αραί».

Το προσωνύμιο Βουζύγης είχε επίσης ως επίθετο και ο Τριπτόλεμος, ή ο Επιμενίδης ο Κρης, και ο Ηρακλής, κατά παραλλαγές του ίδιου μύθου, της πρώτης ζεύξης βοδιών σε άροτρο, καθώς και ο επιμελούμενος τα ιερά βόδια στην Ελευσίνα.

Στους μετακλασικούς χρόνους το όνομα Βουζύγης αποτελούσε κύριο όνομα Αθηναίων πολιτών.
## Πηγές
*"Μεγάλη Ελληνική Εγκυκλοπαίδεια Δρανδάκη" τομ.Ζ΄, σελ.604. 

Κατηγορία:Επώνυμοι ήρωες της ελληνικής μυθολογίας
Κατηγορία:Αρχαίοι Αθηναίοι
92 Ούντινα

Η **Ούντινα (Undina)** είναι ένας μεγάλος και λαμπρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 6,61. Ανακαλύφθηκε το 1867 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και πήρε το όνομα της ηρωίδας του ομώνυμου μυθιστορήματος του Φουκέ, πολύ δημοφιλούς τότε. Η Ούντινα είναι μέλος της οικογένειας αστεροειδών Βέριτας, που σχηματίσθηκε πριν από περίπου 8 εκατομμύρια χρόνια (βλ. 490 Βέριτας για λεπτομέρειες).

## Φυσικά χαρακτηριστικά
Η μέση διάμετρος της Ούντινα υπολογίσθηκε σε 126,4 χλμ., ενώ η μάζα της εκτιμάται σε 2,1 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Ούντινα εκτιμάται σε 3,53&nbsp;cm/sec², ενώ η μέση ταχύτητα διαφυγής υπολογίζεται σε 66,8 m/sec (240 χιλιόμετρα την ώρα).

Ο φασματικός τύπος της Ούντινα είναι **M**. Το άλβεδό της είναι 0,251 και η μέση θερμοκρασία στην επιφάνειά της εκτιμάται σε 117 βαθμούς Κελσίου κάτω από το μηδέν.

Η Ούντινα περιστρέφεται γύρω από τον εαυτό της μία φορά κάθε 15 ώρες και 56,5 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ουντινα
93 Μινέρβα

Η **Μινέρβα** (*Minerva*) είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,7. Ανακαλύφθηκε το 1867 από τον Αμερικανό αστρονόμο Τζέιμς Κρεγκ Γουάτσον, που παρατηρούσε από το Ανν Άρμπορ του Μίσιγκαν, και πήρε το όνομα της θεάς Μινέρβα της ρωμαϊκής μυθολογίας, αντίστοιχης με τη θεά Αθηνά της ελληνικής. Είναι από τους λίγους αστεροειδείς που έχουν δύο δορυφόρους (οι άλλοι είναι ο 45 Ευγενία, ο 87 Σύλβια και ο 216 Κλεοπάτρα).

## Φυσικά χαρακτηριστικά
Η μέση διάμετρος της Μινέρβα υπολογίσθηκε σε 141 ως 150 χλμ. από τρεις επιπροσθήσεις, ενώ η μάζα της εκτιμάται σε 2,9 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Μινέρβα εκτιμάται σε 3,94&nbsp;cm/sec², ενώ η μέση ταχύτητα διαφυγής υπολογίζεται σε 74,5 m/sec (268 χιλιόμετρα την ώρα).

Ο φασματικός τύπος της Μινέρβα είναι **C** (ανθρακούχος). Το άλβεδό της είναι 0,088 και η μέση θερμοκρασία στην επιφάνειά της εκτιμάται σε 105 βαθμούς C κάτω από το μηδέν.

Η Μινέρβα περιστρέφεται γύρω από τον εαυτό της μία φορά κάθε 5 ώρες και 59 λεπτά.

## Δορυφόροι
Στις 16 Αυγούστου 2009, στις 13:36 UTC, το σύστημα προσαρμοστικών οπτικών του Αστεροσκοπείου Κεκ ανεκάλυψε δύο μικροσκοπικούς δορυφόρους, στους οποίους δόθηκαν οι προσωρινές ονομασίες **S/2009 (93) 1** και **S/2009 (93) 2**. Οι δύο αυτοί δορυφόροι έχουν διάμετρο 4 και 3 χιλιόμετρα αντίστοιχα, και η απόστασή τους από τη Μινέρβα είναι 630 χιλιόμετρα (8,8 φορές το μέγέθός της) και 380 χιλιόμετρα (5,2 φορές το μέγεθος της Μινέρβας). Τον Δεκέμβριο του 2013 οι δύο αυτοί δορυφόροι πήραν τα επίσημα ονόματα S/(93) 1 Αιγίς και S/(93) 2 Γοργόνειον από τα αντίστοιχα όπλα της θεάς Αθηνάς: την Αιγίδα και το Γοργόνειον.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μινερβα
Πολύκτορας

Με το όνομα **Πολύκτορας** (*Πολύκτωρ*), που σημαίνει «αυτός που έχει πολλά κτήματα», αναφέρονται τρία διαφορετικά πρόσωπα της ελληνικής μυθολογίας (τα δύο στην *[[Οδύσσεια]]*), τα εξής:

# Ιθακήσιος, γιος του Πτερελάου και αδελφός του Ιθάκου και του Νηρίτου, ένας από τους τρεις αρχαιότατους ήρωες της Ιθάκης και ο ένας από τους τρεις δημιουργούς (οι άλλοι δύο ήταν οι αδελφοί του) της χτιστής βρύσης κοντά στην πρωτεύουσα του νησιού, από όπου υδρεύονταν οι πολίτες (*Οδύσσεια*, ραψωδία ρ, στίχος 207).
# Ο πατέρας του Πεισάνδρου, του ενός από τους μνηστήρες της Πηνελόπης. Από το όνομα του πατέρα του, ο Πείσανδρος αναφέρεται στην *Οδύσσεια* (σ 299, χ 243) ως **«Πολυκτορίδης»**.
# Ο ένας από τους 50 γιους του Αιγύπτου, με μητέρα την Καλιάδνη. Παντρεύτηκε τη Στύγνη, μία από τις 50 Δαναΐδες, και δολοφονήθηκε από αυτή κατά την πρώτη νύκτα του γάμου τους.

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 746

Πολυκτορας
91 Αίγινα

Η **Αίγινα (Aegina)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,84. Ανακαλύφθηκε το 1866 από τον Γάλλο αστρονόμο Εντουάρ Στεφάν, που παρατηρούσε από τη Μασσαλία, και πήρε το όνομα του αρχαίου ελληνικού μυθικού προσώπου Αίγινα, που συνδέεται με τη σειρά του και με το ομώνυμο νησί.

## Φυσικά χαρακτηριστικά
Η μέση διάμετρος της Αίγινας υπολογίσθηκε σε 109,8 χλμ., ενώ η μάζα της εκτιμάται σε 1,4 τετράκις εκατομμύριο τόνους. Η μέση επιτάχυνση της βαρύτητας στον ισημερινό της Αίγινας εκτιμάται σε 3,07&nbsp;cm/sec², ενώ η μέση ταχύτητα διαφυγής υπολογίζεται σε 58 m/sec (209 χιλιόμετρα την ώρα).

Ο φασματικός τύπος της Αίγινας είναι **C** (ανθρακούχος). Το άλβεδό της είναι 0,043 και η μέση θερμοκρασία στην επιφάνειά της εκτιμάται σε 100 βαθμούς Κελσίου κάτω από το μηδέν.

Η Αίγινα περιστρέφεται γύρω από τον εαυτό της μία φορά κάθε 6 ώρες και 1,5 λεπτό.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αιγινα
Κατηγορία:Αίγινα
Πίναρα

Τα **Πίναρα** ήταν αρχαία ελληνική μεσόγεια πόλη της Λυκίας που βρίσκονταν επί λόφου στους πρόποδες του όρους Κράγου, δεξιά του Ξάνθου ποταμού. Αποτελούσε αποικία των Ξανθίων. Οι δε πολίτες της ονομάζονταν Πιναρείς. Το όνομα Πίναρα στη λυκιακή τοπική διάλεκτο σήμαινε κατοικήσιμος λόφος ενώ παλαιότερη ονομασία της πόλης ήταν Αρτύμνησος. Επώνυμος ήρωας της πόλης  του οποίου υπήρχε και ιερό λατρείας ήταν ο Πίναρος.

Τα Πίναρα αποτελούσαν μία από τις έξι επισημότερες πόλεις της Λυκίας και αποτελούσε μέρος της λεγόμενης Συμπολιτείας των Λυκίων και μάλιστα με ισχύ τριών ψήφων στις διάφορες ψηφοφορίες, με ανάλογες βέβαια υποχρεώσεις. Κατά την εκστρατεία του Μεγάλου Αλεξάνδρου, το (333 π.Χ.), καταλήφθηκε μαζί με τις άλλες πόλεις της Ξάνθου, των Πατάρων κ.λπ. Στη συνέχεια πέρασε στο Βασίλειο της Περγάμου και μετά,  το 133 π.Χ., υπό ρωμαϊκή κατοχή όπου και συνέχισε η μεγάλη ανάπτυξή της. Το 141 και το 240 (μ.Χ.) υπέστη μεγάλες ζημιές από καταστροφικούς σεισμούς.

Κατά τον 6ο αιώνα τα Πίναρα αναφέρονται από τον Ιεροκλή  ως μία από τις 34 πόλεις της επαρχίας Λυκίας, ενώ στα εκκλησιαστικά χρονικά ως έδρα επισκόπου της ίδιας επαρχίας υπό μητροπολίτη Μύρων. Γνωστοί επίσκοποι της μητρόπολης αυτής (Μύρωνος) φέρονται οι: Ευστάθιος, Ηλιόδωρος, Ζήνας, Θεόδωρος, και Αθανάσιος. 
* Από τα Πίναρα καταγόταν και ο Άγιος Νικόλαος (Μύρων). 
Από τον 9ο αιώνα φαίνεται η πόλη να εγκαταλείφθηκε πιθανόν από εχθρικές επιδρομές όπου και ερημώθηκε.

Των Πινάρων σώζονται αργυρά και χάλκινα νομίσματα  και σημαντικά ερείπια μεταξύ των οποίων το αρχαίο θέατρό της, σε άριστη σχεδόν κατάσταση, λαξευτοί ανάγλυφοι τάφοι κ.ά.. Στη θέση των αρχαίων Πινάρων βρίσκεται σύγχρονη πόλη που ονομάζεται Μίναρα ή Μίναρε.

## Παραπομπές


## Πηγές

* "Μεγάλη Ελληνική Εγκυκλοπαίδεια Δρανδάκη" τομ.Κ΄, σελ.214.

Κατηγορία:Αρχαίες πόλεις της Λυκίας
Κατηγορία:Εκστρατεία του Μεγάλου Αλεξάνδρου
Κατηγορία:Ιστορία του Χριστιανισμού
Κατηγορία:Πέργαμος
Ανέστης Αθανασίου

Ο **Ανέστης Αθανασίου** (Κωνσταντινούπολη, 15 Μαρτίου 1912 - Αθήνα, 30 Μαίου 1984) ήταν Έλληνας τραγουδιστής και παίκτης του μπουζουκιού του ρεμπέτικου. Αναφέρεται πολλές φορές και ως Ανέστος "Γύφτος" Αθανασίου, λόγω της τσιγγάνικης καταγωγής του.

## Βιογραφία
Γεννήθηκε στην Κωνσταντινούπολη στις 15 Μαρτίου του 1912. Συνόδευε για πολλά χρόνια, σαν δεύτερο μπουζούκι, τον Βασίλη Τσιτσάνη στην ορχήστρα του. Κατοικούσε στη Ανάσταση, κοντά στη Δραπετσώνα, πάντοτε κυκλοφορούσε με περιποιημένα κοστούμια, ήταν λιγομίλητος και σοβαρός. Στα τέλη της δεκαετίας του ' 50 ανήκε στην ορχήστρα του Καζαντζίδη.  Πέθανε σε ηλικία 72 ετών στις 30 Μαΐου του 1984 στο Ιπποκράτειο από καρδιακή προσβολή.

Κηδευτηκε στο Νεκροταφείο Αναστάσεως του Πειραιά.

## Παραπομπές


Κατηγορία:Έλληνες τραγουδιστές
Κατηγορία:Έλληνες μπουζουκτσήδες
Κατηγορία:Ρεμπέτες
95 Αρέθουσα

Η **Αρέθουσα (Arethusa)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,84. Ανακαλύφθηκε το 1867 από τον Γερμανό αστρονόμο Καρλ Τέοντορ Ρόμπερτ Λούτερ, που παρατηρούσε από το Ντίσελντορφ, και πήρε το όνομα των ομώνυμων προσώπων της ελληνικής μυθολογίας. Τρεις επιπροσθήσεις της Αρεθούσας από αστέρα έχουν παρατηρηθεί: η πρώτη στις 2 Φεβρουαρίου 1998 και οι άλλες δύο τον Ιανουάριο 2003.

## Φυσικά χαρακτηριστικά
Η μέση διάμετρος της Αρέθουσας υπολογίσθηκε σε 136,0 χλμ., ενώ η μάζα της εκτιμάται σε 2,6 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Αρέθουσας εκτιμάται σε 3,8&nbsp;cm/sec², ενώ η μέση ταχύτητα διαφυγής υπολογίζεται σε 71,9 m/sec (259 χιλιόμετρα την ώρα).

Ο φασματικός τύπος της Αρέθουσας είναι **C** (ανθρακούχος). Το άλβεδό της είναι 0,070 και η μέση θερμοκρασία στην επιφάνειά της εκτιμάται σε 114 βαθμούς Κελσίου κάτω από το μηδέν.

Η Αρέθουσα περιστρέφεται γύρω από τον εαυτό της μία φορά κάθε 8 ώρες και 42 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αρεθουσα
96 Αίγλη

Η **Αίγλη (Aegle)** είναι πολύ μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,67. Ανακαλύφθηκε το 1868 από τον Κορσικανό αστρονόμο Ζερόμ Κοτζιά, που παρατηρούσε από τη Μασσαλία, και πήρε το όνομα της Αίγλης από την ελληνική μυθολογία.

## Φυσικά χαρακτηριστικά
Η μέση διάμετρος της Αίγλης υπολογίσθηκε σε 169,9 χλμ. από τρεις επιπροσθήσεις, ενώ η μάζα της εκτιμάται σε 5,1 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Αίγλης εκτιμάται σε 4,75&nbsp;cm/sec², δηλαδή η βαρύτητα εκεί είναι 206 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 89,8 m/sec (323 χιλιόμετρα την ώρα).

Ο φασματικός τύπος της Αίγλης είναι ο σπάνιος **T** (σκούρος με άγνωστη σύσταση). Το άλβεδό της είναι 0,052 και η μέση θερμοκρασία στην επιφάνειά της εκτιμάται σε 114 βαθμούς Κελσίου κάτω από το μηδέν.

Η Αίγλη περιστρέφεται γύρω από τον εαυτό της μία φορά κάθε 13 ώρες και 49 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αιγλη
97 Κλωθώ

Η **Κλωθώ (Klotho)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,63. Ανακαλύφθηκε το 1868 από τον Γερμανό αστρονόμο Βίλχελμ Τέμπελ, που παρατηρούσε από τη Μασσαλία, και πήρε το όνομα της μιας από τις Μοίρες της ελληνικής μυθολογίας. Υπήρξε ο τελευταίος αστεροειδής που ανεκάλυψε ο Τέμπελ.

## Φυσικά χαρακτηριστικά
Η μέση διάμετρος της Κλωθούς υπολογίσθηκε σε 82,8 χλμ., ενώ η μάζα της εκτιμάται σε 590 τρισεκατομμύρια τόνους. Η μέση επιτάχυνση της βαρύτητας στον ισημερινό της Κλωθούς εκτιμάται σε 2,31&nbsp;cm/sec², ενώ η μέση ταχύτητα διαφυγής υπολογίζεται σε 43,8 m/sec.

Ο φασματικός τύπος της Κλωθούς είναι **M** (από τους πιο σκουρόχρωμους αυτού του τύπου, πράγμα που αποκλείει μια κυρίως μεταλλική σύσταση). Το άλβεδό της είναι 0,229 και η μέση θερμοκρασία στην επιφάνειά της εκτιμάται σε 103 βαθμούς Κελσίου κάτω από το μηδέν.

Η Κλωθώ περιστρέφεται γύρω από τον εαυτό της μία φορά κάθε 35 ώρες και 9 λεπτά, μία αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Κλωθω
98 Ιάνθη

Η **Ιάνθη (Ianthe)** είναι ένας μεγάλος αλλά σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,84. Ανακαλύφθηκε το 1868 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και πήρε το όνομά της από τα ομώνυμα πρόσωπα της ελληνικής μυθολογίας.

## Φυσικά χαρακτηριστικά
Η μέση διάμετρος της Ιάνθης υπολογίσθηκε σε 104,5 χλμ., ενώ η μάζα της εκτιμάται σε 1,2 τετράκις εκατομμύριο τόνους. Η μέση επιτάχυνση της βαρύτητας στον ισημερινό της Ιάνθης εκτιμάται σε 2,92&nbsp;cm/sec², ενώ η μέση ταχύτητα διαφυγής υπολογίζεται σε 55,2 m/sec.

Ο φασματικός τύπος της Ιάνθης είναι **C** (ανθρακούχος). Το άλβεδό της είναι 0,047 και η μέση θερμοκρασία στην επιφάνειά της εκτιμάται σε 103 βαθμούς Κελσίου κάτω από το μηδέν.

Η Ιάνθη περιστρέφεται γύρω από τον εαυτό της μία φορά κάθε 16 ώρες και 29 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ιανθη
Χάρης Παπάζογλου

Ο **Χάρης ( Χαράλαμπος)  Παπάζογλου** είναι Έλλην πρώην καλαθοσφαιριστής, γεννημένος στις 5 Οκτωβρίου 1953.Έχει ύψος 1,88 μ.

## Σταδιοδρομία
Γεννήθηκε στις 5 Οκτωβρίου του 1953. Γονείς του είναι ο Ευάγγελος καί η Μαργαρίτα Παπάζογλου. Ξεκίνησε να ασχολείται με την καλαθοσφαίριση σε μεγάλη ηλικία μετά τα 14 χρόνια του όταν αγωνιζόταν ερασιτεχνικά στις γειτονιές του Παγκρατίου. Εκεί τον πρόσεξαν ο Μάρκος Σούσης και ο Κώστας Πολίτης και τον παρουσίασαν στον προπονητή του Παναθηναϊκού Κώστα Μουρούζη ο οποίος σε συνεργασία με το Γιώργο Βασιλακόπουλο τον βοήθησε να καλλιεργήσει το ταλέντο του και να καθιερωθεί στην ομάδα του ΠΑΟ. Αγωνιζόμενος στα χρόνια της πρώτης μεγάλης περιόδου ακμής του Παναθηναϊκού όπου μονοπωλούσε τους τίτλους ο Παπάζογλου κατέκτησε 7 πρωταθλήματα (1971, 1972, 1973, 1974, 1975, 1977, 1980), ένα κύπελλο (1979) και μια πρόκριση στις 4 καλύτερες ομάδες της Ευρώπης στο Κύπελλο Πρωταθλητριών το 1972. Είναι παντρεμένος με την εκπαιδευτικό Μαρία Παπάζογλου (το γένος Παπανικολάου) και έχει 3 παιδιά, τον Ευάγγελο από τον πρώτο του γάμο και τους διδύμους Δημήτρη και Σπύρο από τον δεύτερο.

## Εθνική Ελλάδος
Υπήρξε διεθνής 4 φορές με την Εθνική ανδρών. Αγωνίστηκε στο Διηπειρωτικό Κύπελλο εναντίον των ΗΠΑ το 1975 και στους Μεσογειακούς Αγώνες την ίδια χρονιά. Μετρά επίσης 16 συμμετοχές με την Εθνική εφήβων έχοντας σημειώσει 209 πόντους (13 μ.ο.).

## Παραπομπές


## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Παναθηναϊκού
94 Αυγή

Η **Αυγή (Aurora)** είναι ένας από τους μεγαλύτερους και πιο σκουρόχρωμους αστεροειδείς της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,57. Ανακαλύφθηκε το 1867 από τον Αμερικανό αστρονόμο Τζέιμς Κρεγκ Γουάτσον, που παρατηρούσε από το Ανν Άρμπορ του Μίτσιγκαν, και πήρε το όνομα της μυθικής προσωποποιήσεως της αυγής.

## Φυσικά χαρακτηριστικά
Η μέση διάμετρος της Αυγής υπολογίσθηκε σε 204,9 χλμ., και οι διαστάσεις της σε 225 x 173 χλμ. από μία επιπρόσθηση στις 12 Οκτωβρίου 2001, ενώ η μάζα της εκτιμάται σε 9,0 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Αυγής εκτιμάται σε 5,73&nbsp;cm/sec², δηλαδή η βαρύτητα εκεί είναι 171 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 108,3 m/sec (390 χιλιόμετρα την ώρα).

Ο φασματικός τύπος της Αυγής είναι **C** (ανθρακούχος). Το άλβεδό της είναι μόλις 0,0395 (πιο μαύρη από την αιθάλη) και η μέση θερμοκρασία στην επιφάνειά της εκτιμάται σε 116 βαθμούς Κελσίου κάτω από το μηδέν.

Η Αυγή περιστρέφεται γύρω από τον εαυτό της μία φορά κάθε 7 ώρες και 13 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αυγη
99 Δίκη

Η **Δίκη (Dike)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,43. Ανακαλύφθηκε το 1868 από τον Γάλλο αστρονόμο Αλφόνς Μπορελλύ, που παρατηρούσε από τη Μασσαλία, και πήρε το όνομά της από την προσωποποίηση της δικαιοσύνης στην ελληνική μυθολογία. Η Δίκη υπήρξε ο πρώτος αστεροειδής που ανεκάλυψε ο συγκεκριμένος αστρονόμος. 

## Φυσικά χαρακτηριστικά
Η μέση διάμετρος της Δίκης υπολογίσθηκε σε 71,9 χιλιόμετρα, ενώ η μάζα της εκτιμάται σε 390 τρισεκατομμύρια τόνους. Η μέση επιτάχυνση της βαρύτητας στον ισημερινό της Δίκης εκτιμάται σε 2,01&nbsp;cm/sec², ενώ η μέση ταχύτητα διαφυγής υπολογίζεται σε 38,0 m/sec.

Ο φασματικός τύπος της Δίκης είναι **C** (ανθρακούχος). Το γεωμετρικό άλβεδό της είναι 0,058 και η μέση θερμοκρασία στην επιφάνειά της εκτιμάται σε 101 βαθμούς Κελσίου κάτω από το μηδέν.

Η Δίκη περιστρέφεται γύρω από τον εαυτό της μία φορά κάθε 10 ώρες και 21 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Δικη
100 Εκάτη

Η **Εκάτη (Hekate)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,67. Ανακαλύφθηκε το 1868 από τον Αμερικανό αστρονόμο Τζέιμς Κρεγκ Γουάτσον, που παρατηρούσε από το Ανν Άρμπορ του Μίτσιγκαν, και πήρε το όνομά της από την ομώνυμη θεά-μάγισσα της ελληνικής μυθολογίας, αλλά το όνομα δόθηκε και ως ανάμνηση της εκατοστής ανακαλύψεως αστεροειδούς, που αντιπροσώπευε, από την ελληνική λέξη «εκατό».

## Φυσικά χαρακτηριστικά
Η μέση διάμετρος της Εκάτης υπολογίσθηκε σε 89 χλμ., ενώ η μάζα της εκτιμάται σε 1 τετράκις εκατομμύριο τόνους. Η μέση επιτάχυνση της βαρύτητας στον ισημερινό της Εκάτης εκτιμάται σε 3,3&nbsp;cm/sec², ενώ η μέση ταχύτητα διαφυγής σε 54 m/sec. Μία μόνο επιπρόσθηση αστέρα από την Εκάτη έχει παρατηρηθεί, στις 14 Ιουλίου 2003 από τη Νέα Ζηλανδία.

Ο φασματικός τύπος της Εκάτης είναι **S** (λιθώδης). Το άλβεδό της είναι 0,192 και η μέση θερμοκρασία στην επιφάνειά της εκτιμάται σε 119 βαθμούς Κελσίου κάτω από το μηδέν και η μέγιστη στους −35 °C.

Η Εκάτη περιστρέφεται γύρω από τον εαυτό της μία φορά κάθε 13 ώρες και 20 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Εκατη
Α.Π.Σ. Κεραυνός Κολχικού

Ο **Κεραυνός Κολχικού** είναι ελληνικό ποδοσφαιρικό σωματείο με έδρα το Κολχικό Θεσσαλονίκης. Επίσημο έτος ίδρυσης του συλλόγου είναι το 1954, έχει για έμβλημα τον κεραυνό και τα χρώματα του συλλόγου είναι το πράσινο και το λευκό. Ανήκει στη δύναμη της Ε.Π.Σ. Μακεδονίας και στο παρελθόν, είχε παρουσία στα πρωταθλήματα της Δ΄ Εθνικής και Γ΄ Εθνικής κατηγορίας. Την περίοδο 1993–1994 αγωνιζόταν στα επαγγελματικά πρωταθλήματα με την επωνυμία «**Μορφωτικός Αθλητικός Ποδοσφαιρικός Σύλλογος Κολχικού Κεραυνός [[Ποδοσφαιρική Ανώνυμη Εταιρεία]]**» και με τον διακριτικό τίτλο «**Μ.Α.Π.Σ. Κολχικού Κεραυνός [[Ποδοσφαιρική Ανώνυμη Εταιρεία|Π.Α.Ε.]]**». Αυτή τη περίοδο αγωνίζεται στην Α΄ Κατηγορία της Ε.Π.Σ. Μακεδονίας. Έδρα του αποτελεί το γήπεδο Κολχικού.

## Ιστορικό
Ο «**Αθλητικός Ποδοσφαιρικός Σύλλογος Κεραυνός Κολχικού**» ιδρύθηκε το 1954. Τα πρώτα χρόνια αγωνίστηκε σαν ανεξάρτητο σωματείο και το 1970 αναγνωρίστηκε επίσημα από την Ε.Π.Ο. με Αριθμό Μητρώου 1534 και εντάχθηκε στη δύναμη της Ε.Π.Σ. Μακεδονίας, ξεκινώντας την επίσημη αγωνιστική του πορεία από την αγωνιστική περίοδο 1970-71.

Ο Κεραυνός Κολχικού την περίοδο 1990–91 κατέκτησε για πρώτη φορά το πρωτάθλημα Ε.Π.Σ. Μακεδονίας και προβιβάστηκε στην Δ΄ Εθνική κατηγορία. Έπειτα από δυο χρονιές, την περίοδο 1992–93 κέρδισε την άνοδο στην Γ΄ Εθνική. Την περίοδο 1993–94 αγωνίστηκε για πρώτη φορά στην Γ΄ Εθνική και παράλληλα, συμμετείχε στο κύπελλο Ελλάδος της περιόδου 1993–94 όπου και αποκλείστηκε από τον Αστέρα Αμπελοκήπων σε διπλούς αγώνες. Ακολούθησαν 2 συμμετοχές συμμετοχές στην Δ΄ Εθνική τις επόμενες δυο χρονιές, που αποτέλεσαν και τις τελευταίες παρουσίες του Κεραυνού Κολχικού στην κατηγορία αυτή.

Τα επόμενα έτη μέχρι και σήμερα καθιερώθηκε στα πρωταθλήματα της Ε.Π.Σ. Μακεδονίας. Το 2002 κατέκτησε το πρωτάθλημα της Α΄ κατηγορίας και κέρδισε την επάνοδο στην Α1΄ Κατηγορία. Την σεζόν 2014–15 νίκησε τον Εθνικό Σοχού σε αγώνα μπαράζ play out και σώθηκε από τον υποβιβασμό, ενώ αντίθετα την σεζόν 2015–16 τερμάτισε στη δεύτερη θέση και ηττήθηκε από την Ομόνοια Σίνδου 4-2 για τον αγώνα ανόδου στην Α1 Κατηγορία. Την σεζόν 2016–17 κατέκτησε το πρωτάθλημα 4ου ομίλου της Α΄ Κατηγορίας και κέρδισε την άνοδο στην κορυφαία κατηγορία της Ε.Π.Σ. Μακεδονίας, την Α1. Την σεζόν 2022–23 αγωνίστηκε για πρώτη φορά μετά από 34 χρόνια στο πρωτάθλημα της Β΄ κατηγορίας  λόγω μη συμμετοχής στην προηγούμενη σεζόν στην Α΄ κατηγορία εξαιτίας του Covid-19. Εκείνη την σεζόν αναδείχθηκε πρωταθλητής στην Β΄ κατηγορία στο τελευταίο κυριολεκτικά λεπτό του παιχνιδιού, ανάμεσα στον Μέγα Αλέξανδρο Πέντε Βρυσών όπου κέρδισε 2-3 στο 93ο λεπτό με γκολ του Αντώνη Παπαδόπουλου. Πλέον αγωνίζεται στην Α΄ κατηγορία της Ε.Π.Σ. Μακεδονίας από την περίοδο 2023–24.

## Παραπομπές


## Εξωτερικοί σύνδεσμοι

*Επίσημη ιστοσελίδα του συλλόγου

Κατηγορία:Αθλητικοί σύλλογοι Θεσσαλονίκης
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1954
Κατηγορία:Ιδρύσεις αθλητικών συλλόγων το 1954
Σχιστή οδός

Η **σχιστή οδός** ήταν δρόμος της αρχαίας περιόδου που συνέδεε την Χαιρώνεια και τον κάμπο του Κηφισού με την ιερή πόλη των Δελφών. Την αναφέρει ο Παυσανίας στα Βοιωτικά.  Η σχιστή οδός διέσχιζε τις κοιλάδες στα νότια και δυτικά του Παρνασσού περνώντας από τις αρχαίες πόλεις Δαυλίδα, Στείριδα και Άμβροσσο. Στην συνέχεια ανηφόριζε διασχίζοντας την χαράδρα ανάμεσα στον Παρνασσό και την Κίρφη και κατέληγε στους Δελφούς. Από την σχιστή οδό υπάρχουν ελάχιστα ευρήματα σήμερα.

Πάνω σχιστή οδό, λίγο έξω από την Δαυλίδα, ο Οιδίποδας σύμφωνα με τον αρχαίο μύθο σκότωσε τον πατέρα του Λάιο, γυρνώντας από το μαντείο των Δελφών. 

## Παραπομπές
 

Κατηγορία:Δελφοί
Κατηγορία:Αρχαία Φωκίδα
Εκλογικός αντιπρόσωπος

Με την ονομασία **εκλογικός αντιπρόσωπος** καθιερώθηκε να αποκαλείται ο επίσημα διορισμένος σε κάθε εκλογικό τμήμα (όχι και απαραίτητα) αντιπρόσωπος συνδυασμού πολιτικού κόμματος ή συνασπισμού κομμάτων ή ανεξάρτητου υποψήφιου βουλευτή, κατά τη διενέργεια ψηφοφορίας βουλευτικών εκλογών.

Οι αντιπρόσωποι και αναπληρωτές αυτών διορίζονται με γραπτή δήλωση είτε του αρχηγού, είτε της διευθύνουσας επιτροπής του κόμματος, είτε και από κάποιο υποψήφιο αυτών, ή και από μεμονωμένο υποψήφιο. Η εν λόγω δήλωση κατατίθεται απ΄ ευθείας στον Πρόεδρο του αρμόδιου Πρωτοδικείου, ή στον Εισαγγελέα του Αρείου Πάγου ο οποίος όμως θα πρέπει να ενημερώσει για τον διορισμό τους Προέδρους Πρωτοδικών.
Οι δε αντιπρόσωποι οφείλουν να επιδείξουν την παραπάνω δήλωση στον πρόεδρο της εφορευτικής επιτροπής προκειμένου να παρευρίσκονται εντός του εκλογικού καταστήματος κατά την διάρκεια της ψηφοφορίας, να προβαίνουν σε τυχόν παρατηρήσεις, ή ενστάσεις σχετικά με την τάξη, να θέτουν την σφραγίδα τους στη κάλπη, να παρευρίσκονται στη διαλογή των ψήφων και να ασκούν γενικά οποιοδήποτε δικαίωμα τους παρέχει η σχετική εκλογική νομοθεσία.

## Πηγές
* Κωδικοποιημένη νομοθεσία όπως ίσχυε κατά το έτος 2009: Προεδρικό Διάταγμα υπ' αριθμόν 96 του έτους 2007, άρθρα 40 και 88. Δημοσιεύθηκε στο Φύλλο Εφημερίδας της Κυβερνήσεως υπ' αριθμόν 116, τεύχος Α΄, στις 5 Ιουνίου 2007.

Αντιπρόσωπος
Φοίνικας και ελαιόδεντρο της Δήλου

Ο **φοίνικας** και το **[[ελαιόδεντρο]]** της Δήλου ήταν δύο ιερά δέντρα, το ένα δίπλα στο άλλο, που την εποχή της αρχαίας Ελλάδας βρίσκονταν στη Δήλο.

## Τοποθεσία
Τα δύο δέντρα βρίσκονταν κοντά στο ρυάκι που το λέγαν *Ίνωψ*, και, μαζί με την δάφνη που φύτρωνε δίπλα στα δυο δέντρα, έριχναν την σκιά τους στον αρχαιότερο βωμό, τον οποίο είχε χτίσει ο ίδιος ο Απόλλωνας μαζί με την Άρτεμη από τα κέρατα των ζώων που είχαν σκοτώσει στο κυνήγι.
## Μύθοι γύρω από τα δύο δέντρα
Σύμφωνα με τον μύθο, κάτω από τα δύο δέντρα αυτά γέννησε η Λητώ τον Απόλλωνα και την Άρτεμη. Σύμφωνα με έναν άλλο μύθο, τα δύο δέντρα ήταν δύο δάφνες, τις οποίες η Λητώ αγκάλιασε για να γεννήσει τον Απόλλωνα και την Άρτεμη.

## Παραπομπές


## Πηγές

Φοινικας και ελαιοδεν
Λεύκα του Δία

Η **Λεύκα του Δία** ήταν μυθικό ιερό δέντρο στην Κρήτη κάτω από το οποίο σύμφωνα με τον μύθο γεννήθηκε ο Δίας.
## Ο Μύθος
Σύμφωνα με τον μύθο, η Λεύκα του Δία φύτρωνε στην Κρήτη έξω από το Ιδαίο άντρο. Το δέντρο αυτό ήταν το μοναδικό του είδους του που έφερε καρπούς, αφού όλα τα άλλα έχαναν τους καρπούς τους πριν ωριμάσουν. Στη σπηλιά αυτή και κάτω από την σκιά της Λεύκας μεγάλωσε ο Δίας. Στο ίδιο σημείο παρέλαβε ο Μίνωας τους νόμους από τον ολύμπιο θεό για να τους παραδώσει στους κατοίκους της Κρήτης. 

Σύμφωνα με τον Θεόφραστο, στο σημείο αυτό γινόταν θυσία. Στους νόμους του Πλάτωνα μνημονεύεται ένα φαρδύ μονοπάτι με δέντρα γύρω γύρω που οδηγούσε από την Κνωσσό μέχρι στο σημείο που φύτρωνε η Λεύκα. Κοντά στο δέντρο αυτό φύτρωνε δάσος από γηραιότατα κυπαρίσσια, το οποίο έκρυβε τα θεμέλια πανάρχαιου ναού της Ρέας.
## Παραπομπές

## Πηγές

Κατηγορία:Μύθοι της ελληνικής μυθολογίας
Φίλιππος της Φλάνδρας

* Φίλιππος της Αλσατίας του Οίκου της Λωρραίνης 1143-1191, κόμης της Φλάνδρας.
* Φίλιππος του Βελγίου (1837-1905) του Οίκου των Βέττιν-Σαξονίας-Κόμπουργκ & Γκότα 1837-1905.